ועדת הפנים והגנת הסביבה, כנסת 20, פרוטוקול מספר 537, 2018-01-01 13:50

דוד אמסלם: אני מתכבד לפתוח את ישיבת ועדת הפנים והגנת הסביבה לדיון בהצעת חוק לתיקון דיני הרשויות המקומיות (חוקי עזר בעניין פתיחתם וסגירתם של עסקים בימי מנוחה), התשע"ח-2017, מ/1175 – בקשה לדיון מחדש על פי סעיף 115 לתקנון הכנסת שהגישו סיעות: המחנה הציוני, מרצ, ישראל ביתנו, יש עתיד והרשימה המשותפת.

דוד אמסלם: מישהו רוצה לנמק?

דוד אמסלם: חברת הכנסת מלינובסקי, דקה וחצי לרשותך, בבקשה.

יוליה מלינובסקי: אדוני, אני חוזרת ומבקשת ממך, לאור פניות רבות וחשובות ולאור הנסיבות, לא להעביר את הצעת החוק הזאת כרגע בהצבעה ולקיים עוד דיון עם הגורמים הרלוונטיים, עם ראשי רשויות מקומיות, עם יושב-ראש מרכז השלטון המקומי, עם הציבור הרחב ולשמוע גם בעלי עסקים.

יוליה מלינובסקי: בעיני כל ההליך הזה היה לא ראוי.

יוליה מלינובסקי: זה לא תקנות, זה לא משהו שולי.

יוליה מלינובסקי: זה משהו שעלול להשפיע על חיי כל אזרחי מדינת ישראל.

יוליה מלינובסקי: לדעתי זה דורש דיון מעמיק יותר.

יוליה מלינובסקי: בגלל זה אני מבקשת כרגע לא להעלות את הצעת החוק להצבעה.

זוהיר בהלול: החוק הזה יפלג את העם.

זוהיר בהלול: אתה לא לוקח בחשבון שהרוב יהיה כפוף לגחמה של המיעוט.

זוהיר בהלול: אמנם זה גחמה קדושה, קדושת השבת, אבל בכל אופן זו מדינה פלורליסטית.

זוהיר בהלול: אני חושב שבעניין הזה יש בעיה רצינית.

זוהיר בהלול: הצעת החוק גם פוגעת באיזונים הדקיקים מאוד ורגישים בתוך החברה הישראלית, מפרה את הסטטוס קוו.

זוהיר בהלול: אבל בעיקר, אני חוזר להצעה שהצעתי בפניך, אדוני היושב-ראש, אהיה מוכן לתמוך בהצעת החוק אם ההחרגה תכלול לא רק את אילת אלא גם את הערים המעורבות.

יוליה מלינובסקי: הרגע אילת לא נכללת.

זוהיר בהלול: בשל חרדתי למרקם של החיים המשותפים.

זוהיר בהלול: כמעט רק בשבתות ערבים ויהודים נפגשים באופן נורמלי.

זוהיר בהלול: בשאר ימות השבוע ערבים ויהודים כמעט לא נפגשים.

זוהיר בהלול: תודה רבה.

דוד אמסלם: אני רוצה להביא את זה להצבעה.

יעל כהן-פארן: אדוני היושב-ראש, עלתה כאן הסוגיה של אילת.

יעל כהן-פארן: זה מתחיל להתפרץ ולהתפוצץ לכם בפנים.

יעל כהן-פארן: גם לי כואב על אילת ממש, אתם יודעים עד כמה החוק הספציפי הזה ישנה את אופי העיר הזאת, במיוחד העיר הזאת.

יעל כהן-פארן: אבל אי אפשר לעשות איפה ואיפה, וזה בדיוק מה שהחוק הזה עושה.

יעל כהן-פארן: אז באמת אני קוראת לך, אדוני היושב-ראש.

יעל כהן-פארן: אתם מבינים שיש פה בעיה, אתם מבינים שאילת זה בעיה, שחנויות מסוימות נוספות זה בעיה.

יעל כהן-פארן: אז רק בגלל שיש להם לובי חזק רציתם לתת לחנויות הנוחות את האפשרות להיפתח?

יעל כהן-פארן: בואו נגיד את האמת, כל החוק הזה הוא בעיה.

יעל כהן-פארן: הוא יציב לא רק את אילת אלא הרבה מאוד ערים בישראל בבעיה.

יעל כהן-פארן: כדאי שתתפכחו קודם ותביאו אותו לביטול, ויפה שעה אחת קודם.

יעל כהן-פארן: תודה.

דוד אמסלם: תודה רבה.

דוד אמסלם: אני מביא את ההצעה לרביזיה להצבעה.

דוד אמסלם: מי בעד הרביזיה?

דוד אמסלם: ירים את ידו.

דוד אמסלם: מי נגד?

דוד אמסלם: מי נמנע?

דוד אמסלם: בעד – 4

דוד אמסלם: נמנעים – אין הבקשה לפתוח מחדש את הדיון על הצעת חוק לתיקון דיני הרשויות המקומיות (חוקי עזר בעניין פתיחתם וסגירתם של עסקים בימי מנוחה), התשע"ח-2017 לא נתקבלה.

דוד אמסלם: הרביזיה לא נתקבלה.

דוד אמסלם: תודה רבה.

דוד אמסלם: הישיבה נעולה.